b'\n_START_ARTICLE_\nVitalijus Gailius\n_START_SECTION_\nBiografija\n_START_PARAGRAPH_\n1987 m. baig\xc4\x97 Kriuk\xc5\xb3 vidurin\xc4\x99 mokykl\xc4\x85. 1994 m. baig\xc4\x97 Lietuvos policijos akademijos teisininko specialyb\xc4\x97s pagrindines studijas, teis\xc4\x97s bakalauras jam suteikta policijos ir vidaus reikal\xc5\xb3 \xc4\xafstaig\xc5\xb3 valdininko kvalifikacija._NEWLINE_2006 m. baig\xc4\x97 Mykolo Romerio universiteto teis\xc4\x97s ir policijos veiklos programos magistrant\xc5\xabros studijas, teis\xc4\x97s magistras._NEWLINE_1990\xe2\x80\x932000 m. \xc4\x97jo \xc4\xafvairias pareigas Joni\xc5\xa1kio rajono policijos komisariato vie\xc5\xa1osios ir kriminalin\xc4\x97s policijos padaliniuose._NEWLINE_2000\xe2\x80\x932007 m. dirbo Panev\xc4\x97\xc5\xbeio m. vyriausiojo policijos komisariato Kriminalin\xc4\x97s policijos vyresniuoju komisaru, v\xc4\x97liau \xe2\x80\x93 vyriausiojo komisaro pavaduotoju._NEWLINE_2007\xe2\x80\x932010 m. dirbo Lietuvos kriminalin\xc4\x97s policijos biuro vir\xc5\xa1ininko pavaduotoju. Nuo 2010 m. liepos 14 d. paskirtas Finansini\xc5\xb3 nusikaltim\xc5\xb3 tyrimo tarnybos prie VRM direktoriumi. 2011 m. spalio 26 d. ministro pirmininko potvarkiu V. Gailiui suteiktas vidaus tarnybos generolo laipsnis._NEWLINE_2012 m. vasario 15 d. ministro R. Palai\xc4\x8dio \xc4\xafsakymu Vitalijus Gailius atleistas i\xc5\xa1 vadovo pareig\xc5\xb3 d\xc4\x97l galimo slaptos valstybin\xc4\x97s informacijos nutekinimo tretiesiems asmenims, susijusiems su AB Bankas Snoras bankrotu. Ministras tok\xc4\xaf sprendim\xc4\x85 pri\xc4\x97m\xc4\x97 remdamasis i\xc5\xa1 Valstyb\xc4\x97s saugumo departamento (VSD) gauta pa\xc5\xbeyma apie nepalank\xc5\xb3 V. Gailiui tyrim\xc4\x85 poligrafu. Seimo Antikorupcijos komisija ai\xc5\xa1kinosi, ar FNTT vadovai (taip pat ir V. Gailiaus pavaduotojas V. Gir\xc5\xbeadas) buvo atleisti teis\xc4\x97tai, ta\xc4\x8diau v\xc4\x97liau paai\xc5\xa1k\xc4\x97jo, kad tuo u\xc5\xbesiimdama vir\xc5\xa1ijo savo \xc4\xafgaliojimus. _NEWLINE_2012 m. kovo 27 d. prad\xc4\x97jo dirbti Vakar\xc5\xb3 laiv\xc5\xb3 gamyklos \xc4\xafmoni\xc5\xb3 grup\xc4\x97s valdybos pirmininko vyriausiuoju patar\xc4\x97ju verslo rizik\xc5\xb3 valdymo klausimais._NEWLINE_2012-2019 m. Seimo narys. Laim\xc4\x97jo 2016 m. Lietuvos Respublikos Seimo rinkimuose._NEWLINE_Nuo 2019 m. \xe2\x80\x93 Joni\xc5\xa1kio rajono savivaldyb\xc4\x97s meras.\n_START_SECTION_\nApdovanojimai\n_START_PARAGRAPH_\nU\xc5\xbe s\xc4\x85\xc5\xbeining\xc4\x85 ir pavyzding\xc4\x85 tarnyb\xc4\x85 ne kart\xc4\x85 skatintas. 1998 m. ir 2001 m. apdovanotas antrojo ir pirmojo laipsni\xc5\xb3 Vidaus reikal\xc5\xb3 ministerijos atminimo \xc5\xbeenklais \xe2\x80\x9eT\xc4\x97vyn\xc4\x97s labui\xe2\x80\x9c, 2003 m. \xe2\x80\x93 tre\xc4\x8diojo laipsnio policijos pasi\xc5\xbeym\xc4\x97jimo \xc5\xbeenklu \xe2\x80\x9eAngelas Sargas\xe2\x80\x9c, 2006 m. \xe2\x80\x93 vardiniu ginklu, 2007 m. \xe2\x80\x93 vardine dovana, 2009 m. \xe2\x80\x93 Lietuvos Respublikos Prezidentas apdovanojo ordinu \xe2\x80\x9eU\xc5\xbe nuopelnus Lietuvai\xe2\x80\x9c Riterio kry\xc5\xbeiumi.'